Станцыю Махро, дзе стаяў буйны нямецкі гарнізон, праляцелі на поўным хаду, абстраляўшы з кулямёта і аўтаматаў асалапелых ад нечаканасці гітлераўцаў. На адным з паўстанкаў Самуйлік загадаў спыніцца і падрыхтаваць абоз, загрузіць яго прадуктамі і даставіць у партызанскі лагер. Чарговы кароткачасовы прыпынак зрабілі на станцыі Вулька, дзе выгрузілі рэшткі прадуктаў, знялі сцяг і лозунгі.